Den Vest-Sjællandske Avis, 1836-06-04
Nyeste Post-Efterretninger. Man beretter at Sammenhænget med Opløsningen af det mendizabalske Ministerium skal være følgende: Der skal i lang Tid have fundet en Spænding Sted imellem Kronen og Ministerne. Efter Fægtningen ved San Sebastian havde Ministerne besluttet at General Evans skulde erholde Storkorset af Karl den 3dies Orden. Om Aftenen d. 11te Mai blev Udkastet til den forelagt Dronningen til Antagelse, og denne Leilighed blev tillige benyttet for at afnøde hende et nyt Program, som var aftalt med Hr. Caballero og hans Partie. Dronningen var underrettet om Planen og Krigsministeren General Rodil fandt hende i den ugunstigste Sindsstemning. Hun var desuden misfornøiet med at Ordenen skulde direkte oversendes til Gen. Evans fra Madrid og vilde at den skulle tilstilles ham ved General Kordova, Krigsministeren forlangte derpaa i sine Kollegers Navn at de 3 Militair-Jnspekteure. San Roman, Navarro og Eppeleta skulde afskediges og erstattes af Lahero, Piguero og Barutil, at Garnisonen skulde tykke ud af Hovedstaden, og at 60 nyeProceres skulle creeres, hvoriblandt Lopez Banos og Espinosa. Dronningen erklærede, at hun ikke kunde begribe hvorfor paalidelige Mænd skulde afløses af ganske obskure Personer, og afslog det bestemt, især da hun kunde forvente at General Qvefadas og Kordovas Afskedigelse vilde følge ovenpaa. Jmedens Gen. Rodil talte med Dronningen kom Hr. Mendizabal til og understøttede hans Forestillinger Han skildrede Landets Fare, søgte at røre hende, men hun forblev ubevægelig, og viste dem det af Caballero opsatte Program. Nu forlangte Ministerne deres Afsked og Dronningen samtykkede deri. Da man imidlertid befrygtede Uroeligheder, saa bleve strenge militaire Forholdsregler tagne, som ogsaa de følgende Begivenheder have beviist at være nødvendige; thi de Prokuradores Kammer har erklæret sig mod Ministerforandringen, hvorved enten det nye Ministerium bliver nødt til at aftræde eller Kammeret maa opløses, som vil foraarsage store Forvirringer i Landet. J Kammerets Møde den 16de blev Bebudelsen af det nye Kabinet modtaget med de heftigste Angreb. Da en Skrivelse fra Hr. Jsturiz blev oplæst, hvori han anmeldte, at Dronningen havde provisorisk udnævnet ham til Præsident for Konseilet, saa anmeldte Kammerets Præsident, Hr. Gonzalez, Jsturiz Modstander og Mendizabals Ven, at en Erklæring, underskrevet af nogle Prokuradores, var bleven deponeret paa hans Bureau, og han forespurgte og Kammeret vilde tillade, at den blev oplæst. Dette blev antaget med en stor Majoritet. Herr Onis oplæste Protestationen, som var underskreven af 44 Medlemmer, og hvori Kammeret blev opfordret til at erklære i dette Møde: 1) at den overordentlige Authoritet, som var bleven indrømmet Regieringen ved det bekiendte Tillidsvotum, er hævet, siden de nærværende Kortes Session er bleven aabnet; 2) at dersom de nærværende Kortes skulle blive opløste inden Budget bliver antaget, saa kan ingen Skat fra Opløsningens Dag af kræves af Folket; 3) at alle Statslaan, som afsluttes uden de Kortes Samtykke, skulle være døde og magtesløse. Præsidenten foreslog, at Protestationen skulde føres til Protokol; mange Stemmer erklærede sig derimod, men endnu mange flere i Forsamlingen og paa Gallerierne derfor, og den blev protokolleret. Under samme Tumult blev det voteret, at der strax skulde debatteres over Protestationen. Hr. Jsturiz erklærede sig med Heftighed mod Protestationen; dog indrømmede han, at Regieringen havde intet imod at Konsidenz-Votumet blev hævet. Han talte med megen Heftighed, og der blev en saadan Allarm paa Tribunerne, at Præsidenten truede at ville lade dem rømme. Hr. Olozaga, forhen Civil Gouverneur i Madrid, men som nyelig havde taget sin Afskeed, traadte op mod de nye Ministre. Resultatet af Debatterne blev, at 96 Stemmer imod 10 erklærede sig for Protestationen; 10 Prokuradores stemmede ikke. Tumulten i Kammeret forplantede sig i Gaderne. Folkesværme trak igiennem dem og raabte: Viva Mendizabal, Charivaris bleve bragte de nye Ministre Jsturiz og Galiano og General Qvesada; deres Vinduer bleve indslagne, og man hørte det Raab: Ministerne døe! Man frygter for Tumulter i Barcellona, Saragossa, Cadix og andre store Stæder. J London havde man den 27de det usikkre Rygte, at Hr. Mendizabal havde paa nye tiltraadt sin Post, ifølge hvilket de spanske Statspapire stege. Denne Efterretning er ikke bleven bekræftet. Jfølge ganske nye Beretninger fra Madrid af 19de Mai holdt det nye Ministerium sig og Staden var roelig. Den 17, havde Ministeriet udstædet en CirkulairSkrivelse til alle Authoriteter; dette Dokument er forfattet i meget vage Udtryk, det lover en Revision af det Kongelige Statut; man fremstiller Borgerkrigens Tilendebringelse som den vigtigste Gienstand, og som maa tilveiebringes saavel ved Nationens og ne Resourcer, som ved den størst muelige Udvidelse af Qvadrupel Alliancen; den lover store Reformer men alene paa en Vei, som holder sig strengt til Lovene, og truer Lovenes Overtrædere med de største Straffe.